Document ID: /roh_data/filtered/fineweb-2-filterrobots_roh.jsonl.gz/48441

Tar il final da la cuppa mundiala dal skicross a Veysonnaz è Fanny Smith vegnida segunda. Pli sperta che la victura dal classament general da la cuppa mundiala è sulettamain stada la Svedaisa Sandra Näslund. Lezza ha gudagnà per la 17avla giada ina cursa en la cuppa mundiala ed ha impedì la 30avla victoria da Fanny Smith.
En la 12avla cursa da la stagiun è Fanny Smith ida per la 11avla giada sin il podest. Per Smith èsi stà la 56avla plazza da podest en la cuppa mundiala.
Sixtine Cousin è cupitgada durant il mezfinal ed è vegnida otgavla.
Tar il umens è Jonas Lenherr, sco otgavel, meglier svizzer. Gudagnà la cursa da skicross ha il Tudestg Florian Wilsmann.